<b>ואשא אתכם על כנפי נשרים ואביא אתכם אלי.</b> הזכיר כאן ג' מדריגות זו למעלה מזו מתחילה אמר ואשא אתכם על כנפי נשרים וזהו כאשר ישא האומן את היונק, ואז הקב"ה במדריגת האב וישראל במדריגת הבן ואח"כ אמר ואביא אתכם אלי משמע שתהיו שוים לי ונהיה כב' אחים שוים במדריגתם, ואח"כ אמר ואתם תהיו לי ממלכת כביכול מלכים לי כמ"ש <small>(שמואל ב' כג ג)</small> צדיק מושל יראת ה' וזה מבואר על דרך מדרש חזית הביאו הרמב"ן פר' חיי שרה <small>(כד א)</small> וז"ל שאל רשב"י את רבי אלעזר בר יוסי אפשר ששמעת מאביך מהו בעטרה שעטרה לו אמו <small>(שיר ג יא)</small> א"ל מלה"ד למלך שהיה לו בת יחידה והיה מחבבה ביותר ומתחילה קראה בתי, לא זז מחבבה עד שקראה אחותי, לא זז מחבבה עד שקראה אמי, כך הקב"ה מחבב את ישראל וקרא אותם בתי שנאמר <small>(תהלים מה יא)</small> שמעי בת וראי לא זז מחבבן עד שקראם אחותי שנאמר <small>(שיר ה ב)</small> פתחי לי אחותי רעיתי. לא זז מחבבן עד שקראן אמי שנאמר <small>(ישעיה נא ד)</small> הקשיבו אלי עמי ולאמי לאמי כתיב.

